Københavns Adresseavis, 1795-05-04
En Handelsmand, øvet i Forretninger og forstaaer Bogholderiet, samt Tydsk, søger Emploi paa et Handels-Contoir. Anviisning gives i Klosterstræde Nr. 53 anden Sal. Paa Grund af at Hs. Kongl. Majestæt allernaadigst har bevilget Skilmisse imellem mig og min havde Hustrue, Elisabeth Friderike fød Friis, er al Samfund og Fælledskab, imellem os ophævet, hvilket jeg ikke har villet undlade at bekiendtgiøre, og da mine Forretninger ei tillade mig at være hiemme om Sommeren, og have den fornødne Opsyn med min iboende Gaard og tilhørende Hauge, saa har jeg i Sinde underhaanden at sælge den. Sorøe Egns Behageligheder, ere noksom bekiendte, at jeg ikke behøver at beskrive dem, og min Gaard har den bedste Beliggenhed, endog med det Fortrin at dertil hører at Eiendoms=Vænge paa 5 Tdr. Land, som grændser til Søen ved den ene Side og ved den anden Side til Haugen, der baade er stor og vel anlagt, besat med overflødige Frugttræer af de fineste og bedste Sorter, desforuden hører til Gaarden 3 Hoveder, Græsning paa Byens Græsgange imod en billig Betaling.